Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvény (a továbbiakban: Ve.) 34. §-a
Paragraph Index: 281

b) A Ve. 45. § (1) és (2) bekezdése szerint a polgárok személyi adatainak és lakcímének nyilvántartását kezelõ központi szerv a névjegyzékben szereplõ választópolgárok családi és utónevét, valamint lakcímét a jelölteknek, jelölõ szervezeteknek kérésükre, díjfizetés ellenében, azonos feltételek mellett a szavazás napja elõtti 20. napot követõen átadja. A szolgáltatás nem, életkor vagy lakcím szerinti csoportosításban is igényelhetõ. A közszemlére tett névjegyzék másolatát a helyi választási iroda vezetõje a jelölt, jelölõ szervezet által írásban bejelentett igény alapján díjfizetés ellenében, azonos feltételek mellett, a szavazás napja elõtti 20. napot követõen – legfeljebb szavazóköri bontásban – a jelölt, jelölõ szervezet számára átadja. A Ve. 51. § (1) bekezdésének közös szabálya alapján azt a jelölõ szervezetet, amely jelöltet vagy listát kíván állítani, bírósági bejegyzésének hiteles másolatával kell bejelenteni. A Ve. XIII. fejezetében szabályozott 123. §-a szerint a népszavazáson a névjegyzéket a szavazás napja elõtt 18 nappal kell közszemlére tenni. A választópolgárokat a névjegyzékbe vételükrõl legkésõbb a szavazás napja elõtti 16. napig kell értesítõ megküldésével tájékoztatni.

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes